નવી દિલ્હી, તા. 12 : જમ્મુ કાશ્મીરના ઉરીમાં થયેલા આતંકવાદી હુમલાનો બદલો લેવા માટે ભારતીય સેનાએ પાકિસ્તાનની સીમામાં ઘૂસીને કરેલી સર્જીકલ સ્ટ્રાઈકમાં દીપડાના મળ-મૂત્રથી સેનાને મદદ મળી હતી. સેનાના નગરોટા કોર્પ્સ કમાન્ડર રહેલા લેફ્ટેનન્ટ જનરલ રાજેન્દ્ર નિંબોરકરે પુણેમાં આ જાણકારી આપી હતી. પુણેના થોર્લે બાજીરાવ પેશવે પ્રતિષ્ઠાને સર્જીકલ સ્ટ્રાઈક દરમિયાન રાજેન્દ્ર નિંબોલકરે આપેલા યોગદાન બદલ સન્માનિત કર્યા હતા.